1)

Artikkel 67 asendatakse järgmisega: „Artikkel 67 Näitusteks ettenähtud tehistingimustes peetavate lindude vedu käsitlevad nõuded 1. Ettevõtjad viivad tehistingimustes peetavaid linde teise liikmesriiki näitusele ainult siis, kui need loomad vastavad artiklis 59 sätestatud tingimustele. 2. Enne teises liikmesriigis toimuvale näitusele viimist võivad liikmesriigi ettevõtjad koguda tehistingimustes peetavaid linde samas liikmesriigis asuvasse ühte registreeritud ettevõttesse järgmistel tingimustel: a) tehistingimustes peetavad linnud viibivad kõnealuses ettevõttes maksimaalselt 12 tundi; b) kogumise ajal viibivad ettevõttes üksnes asjaomaseks näituseks ettenähtud tehistingimustes peetavad linnud; c) kõik ettevõttesse kogutud tehistingimustes peetavad linnud on toodud otse registreeritud või heakskiidetud ettevõtetest, kus neid pidevalt peetakse ja kus on täidetud artiklis 59 sätestatud tingimused. 3. Näituse korraldaja (v.a kõik lennunäitused) tagab, et: a) loomade sissetoomine näitusele piirdub tehistingimustes peetavate lindudega, kes on eelnevalt registreeritud näitusel osalemiseks; b) näituse toimumiskoha liikmesriigi ettevõtetest pärit lindude sissetoomisega näitusele ei ohustata näitusel osalevate lindude tervisestaatust kas i) nõudes kõigil näitusel osalevate tehistingimustes peetavate lindude ühesugust tervisestaatust; või ii) hoides näituse toimumiskoha liikmesriigist pärit tehistingimustes peetavaid linde eraldi ruumides või tarandikes lahus teistest liikmesriikidest pärit tehistingimustes peetavatest lindudest; c) veterinaararst i) teeb näitusel osalevatele tehistingimustes peetavatele lindudele identsuskontrolli enne nende sissetoomist näitusele; ii) jälgib lindude kliinilist seisundit näitusele sissetoomisel ja näituse ajal. 4. Ettevõtjad tagavad, et lõigete 1, 2 ja 3 kohaselt näitusele viidavaid tehistingimustes peetavaid linde viiakse selliselt näituselt teise liikmesriiki ainult siis, kui nad vastavad ühele järgmistest nõuetest: a) loomadega on kaasas artikli 81 kohane loomatervise sertifikaat; või b) selliste tehistingimustes peetavate lindude puhul, kes ei osale lennunäitustel, peavad loomadega kaasas olema kõik järgmised dokumendid: i) lõike 3 punktis c osutatud veterinaararsti välja antud deklaratsioon kinnitusega selle kohta, et näituse ajal ei ole artikli 81 kohaselt loomatervise sertifikaadi originaalis märgitud lindude tervisestaatust kahjustatud, ii) päritoluliikmesriigi pädeva asutuse poolt välja antud artikli 81 kohane kehtiv loomatervise sertifikaadi originaal tehistingimustes peetavate lindude näitusele viimiseks; c) selliste lindude puhul, kes on osalenud lennunäitusel, on loomadega kaasas artikli 81 kohane kehtiv loomatervise sertifikaadi originaal (ilma punkti b alapunktis i kirjeldatud kinnituseta), mille päritoluliikmesriigi pädev asutus on välja andnud lindude viimiseks lennunäitusele, tingimusel et i) nad viiakse tagasi päritoluliikmesriiki ning ii) tehistingimustes peetavate lindude kavandatav viimine päritoluliikmesriiki viiakse lõpule sellise artikli 81 kohase loomatervise sertifikaadi originaali kehtivusaja jooksul, mille päritoluliikmesriigi pädev asutus on välja andnud tehistingimustes peetavate lindude lennunäitusele viimiseks. 5. Lõike 3 punktis c osutatud veterinaararst annab välja üksnes lõike 4 punkti b alapunktis i osutatud deklaratsiooni, tingimusel et: a) loomad viiakse tagasi päritoluliikmesriiki; b) on ette nähtud, et tehistingimustes peetavate lindude kavandatav viimine päritoluliikmesriiki viiakse lõpule sellise artikli 81 kohase loomatervise sertifikaadi originaali kehtivusaja jooksul, mille päritoluliikmesriigi pädev asutus on välja andnud tehistingimustes peetavate lindude näitusele viimiseks; c) lõike 3 punktis b sätestatud tingimused on täidetud.“